Talle vrae ná moord op bejaarde vrou | Maroela Media
Die ANC in die Oos-Kaap het die moord op 'n 65-jarige vrou van dié provinsie veroordeel.
Die party het Dinsdag bevestig dat 'n groep jeugdiges by 'n inisiasieskool in verband met die moord op die vrou in hegtenis geneem is. Hulle is deel van 'n groep jong mans wat 'n besnydenisritueel ondergaan as 'n teken van die koms van volwassenheid.
Oscar Mabuyane, provinsiale voorsitter van die ANC, het die voorval as "ontstellend" bestempel en gesê die party veroordeel die moord "ten sterkste".
"Die inhegtenisnemings van [lede van die abakhwethadie jong mans] van 'n inisiasieskool in die Oos-Kaap oor die bewerings van die moord van 'n 65-jarige vrou is ontstellend omdat hulle geleer is om hul gesinne, vroue en diegene wat kwesbaar in die samelewing is, te beskerm en nié te vermoor soos beweer word nie," het hy gesê.
Mabuyane het 'n beroep op die polisie gedoen om 'n volskaalse ondersoek van stapel te stuur om te verseker dat die skuldiges aan die pen sal ry.
"Ons sal nie rus tot al die besonderhede oor dié moord aan die kaak gestel word nie. Die ANC moedig die polisie en die Nasionale Vervolgingsgesag aan om saam te werk om hierdie saak op te los."
Meer besonderhede oor die beweerde moord is nie bekend nie. 'n Polisieondersoek duur voort.
Nou is die anc vinnig om die jongmanne te veroordeel omdat een van hulle vermoor is. Ander moorde word daar nie 'n woord oor gerep nie. Dis hartseer
MM, lees weer die berig. In paragraaf 3 ontbreek die woorde " het die moord" en paragraaf 5 is 'n herhaling van paragraaf 4.
MM wat gaan aan op julle berigte? Regstellings word nie gemaak nie al word dit uitgewys. Ek dink Snuffels het dalk n punt beet!